Στέρνες Ηρακλείου

Οι Στέρνες (επίσημο: αι Στέρναι) είναι χωριό και έδρα ομώνυμης κοινότητος του Δήμου Γόρτυνας στην Περιφερειακή Ενότητα Ηρακλείου της Κρήτης.  Ανήκε στην επαρχία Μονοφατσίου του νομού Ηρακλείου.

Γενικά
Βρίσκεται σε λόφο στις υπώρειες των Αστερουσίων, 4 χιλιόμετρα νότια του Ασημίου. Με 396 κατοίκους το 2001 , η γεωργία και η κτηνοτροφία είναι οι κύριες ασχολίες στο χωριό. Παράγεται λάδι και σταφίδα. Η απόστασή του από το Ηράκλειο είναι 55,1 χιλιόμετρα. Στο χωριό δραστηριοποιείται πολιτιστικός σύλλογος, ενώ επίσης λειτουργούν νηπιαγωγείο και δημοτικό σχολείο. Πανηγυρίζει στις 21 Νοεμβρίου. Επίσης, εκδηλώσεις γίνονται την Πρωτομαγιά και τον Ιούνιο, στην εορτή του Αγίου Ιωάννη του Κλήδωνος.

Ιστορικά στοιχεία
Το χωριό έλαβε την ονομασία τους από μια μεγάλη στέρνα που βρίσκεται στα δυτικά του οικισμού, πιθανότατα της ρωμαϊκής εποχής, στην οποία συγκεντρώνονταν τα νερά παρακείμενου χειμάρρου.

Η πρώτη μνεία στις Στέρνες είναι σε συμβόλαιο του 1271, όπου αναγράφεται μία αγοραπωλησία κρητικού κρασιού στο χωριό αυτό. Στην ενετική απογραφή του Φραντσέσκο Μπαζιλικάτα αναφέρεται με το όνομα Sternes και το 1671 στην τουρκική απογραφή  Isternes, με 34 χαράτσια. 
Σημαντικοί είναι οι ναοί των Εισοδίων της Θεοτόκου, μέσα στο χωριό, όπως επίσης και ο Άγιος Ιωάννης, με υπολείμματα τοιχογραφιών στο κοιμητήριο. Στα εξωκλήσια της Αγίας Παρασκευής και της Παναγίας βρίσκονται επίσης τοιχογραφίες.

Διοικητικά στοιχεία 
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Χάρακος και το 1927 στο ΦΕΚ 209Α - 01/10/1927 να αποσπάται από την κοινότητα Χάρακος και ορίζεται έδρα της κοινότητας Στερνών. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον οικισμό Άγιος Νικόλαος καθώς και την Μονή Κουδουμά αποτελούν την κοινότητα Στερνών που υπάγεται στη δημοτική ενότητα Κοφινά του Δήμου Γόρτυνας και σύμφωνα την απογραφή του 2011 έχει πληθυσμό 321 κατοίκους.

Δείτε Κοινότητα Στερνών

Προσωπικότητες
Νίκος Τσουκάλης, αντιστράτηγος ε.α. της Ελληνικής Αστυνομίας και αρχηγός της προσωπικής ασφάλειας του πρωθυπουργού Ανδρέα Παπανδρέου
Μιχάλης Βασιλάκης Εντεταλμένος Σύμβουλος Αγροτικής και Κτηνιατρικής Πολιτικής. Γεννήθηκε στις Στέρνες το 1950 ( γιος του Γιώργου Βασιλάκη και της Ουρανίας Σκουλά ) και κατοικεί μόνιμα στην Αθήνα από το 1972. Με τη σύζυγό του Χρυσούλα Ψαρουδάκη, υπάλληλο Ι.Κ.Α., αποκτήσανε τρία παιδιά, τον Γιώργο , την Ράνια και τον Αλέξανδρο.  Αποφοίτησε από το Λύκειο Ανωγείων Ρεθύμνου, τόπο καταγωγής της μητέρας του. Είναι τελειόφοιτος της Σχολής Τεχνολόγων (Τμήμα Μηχανολόγων ).  Από το 1973 ως το 1978 υπήρξε συνεργάτης Τεχνικής Εταιρείας.  Από το 1978 ως το 1984 εργάστηκε στον Οργανισμό Λιμένος Πειραιώς.  Από το 1984 ως το 1994 απασχολήθηκε στο Λογιστήριο και στη Διαχείριση Σχέσεων με Συναλλασσομένους στην Ιχθυόσκαλα Πειραιά.  Από το 1994 έως Ιούλιο 2012 υπηρέτησε  στη θέση του Διευθυντή στην Ιχθυόσκαλα Πειραιά και από τον Ιούλιο 2012 έως το Σεπτέμβριο 2012 Γενικός Επιθεωρητής Ιχθυοσκαλών όπου και απεχώρησε . Στο διάστημα αυτό συνέβαλε στην οικονομική εξυγίανσή της, στην επιτυχή συμμετοχή της σε έργα της Ευρωπαϊκής Ένωσης, στον εκσυγχρονισμό των εγκαταστάσεών της, στην εισαγωγή πλήρους μηχανοργάνωσης, στη δραστική βελτίωση των συνθηκών υγιεινής, στην παρουσία της Ιχθυόσκαλας στα ΜΜΕ Ελλάδας και Εξωτερικού, στη διαχείριση πλήθους κρίσεων και την επίτευξη εργασιακής ειρήνης και συνεργασίας μεταξύ των συναλλασσομένων. 
 Από το 1994 έως το 2002     μέλος του Δ.Σ. της ΕΤ.ΑΝ.ΑΛ. Α.Ε.(Εταιρεία Ανάπτυξης Αλιείας).
 Από το 1986 έως και     21/04/09 εκλεγμένος πρόεδρος της Πανελλήνιας Ομοσπονδίας Εργαζομένων στις     Ιχθυόσκαλες Ελλάδας.
 Συμμετοχή σε πλήθος     επιτροπών για τη χάραξη Πολιτικής Αλιείας.
 Συμμετοχή σε συζητήσεις στα     ΜΜΕ και αρθρογραφία για θέματα Αλιείας.
 Υποψήφιος Νομαρχιακός     Σύμβουλος στις Νομαρχιακές Εκλογές του 2002.
 Νομαρχιακός Σύμβουλος από     το 2006 με καθήκοντα εντεταλμένου νομαρχιακού συμβούλου Αγροτικής     Ανάπτυξης και Κτηνιατρικής Δ/νσης.
 Αντινομάρχης από 01/01/2010     με καθήκοντα Δ/νσεων Ανωνύμων Εταιρειών, Εμπορίου, Τουρισμού, Αγροτικής     Ανάπτυξης και Κτηνιατρικής.
 Πρόεδρος Νομαρχιακής     Επιτροπής Διοικητικών Υπηρεσιών Παιδείας και Πολιτισμού.
 Περιφερειακός Σύμβουλος     Κεντρικού Τομέα Αθηνών, Περιφέρεια Αττικής.
 Μέλος της Επιτροπής     Οικονομικών Περιφέρειας Αττικής.
 Εντεταλμένος Περιφερειακός     Σύμβουλος Δ/νσεων Αγροτικής Οικονομίας & Κτηνιατρικής.Εντεταλμένος Περιφερειακός Σύμβουλος Δ/νσης Αγροτικής & Κτηνιατρικής Πολιτικής.

Βιβλιογραφία
Το Ηράκλειον και ο Νομός του, έκδοση Νομαρχίας Ηρακλείου.

Παραπομπές

Εξωτερικοί σύνδεσμοι 
Χωριά του Δήμου Κόφινα

 

Στερν
Στερν
Δήμος Γόρτυνας